# Allison Janney

Allison Brooks Janney (Boston, 19 de novembre de 1959) és una actriu estatunidenca. Ha rebut diversos reconeixements, com ara un premi Oscar, un BAFTA, un Globus d'Or i set premis Emmys, a més de dues nominacions als Tony.

## Biografia

Nascuda a Boston i criada a Dayton, Ohio, Janney va rebre una beca per estudiar a la Royal Academy of Dramatic Art de Londres, després de graduar-se al Kenyon College.
Janney va fer el seu debut professional a l'escenari amb la producció Off-Broadway Ladies (1989), i va seguir amb nombrosos papers en diverses produccions similars, abans de debutar a Broadway amb el revival de 1996 de Present Laughter. Va guanyar dos premis Drama Desk i va estar nominada a dos premis Tony; un cop a la millor actriu en una obra de teatre per la seva actuació a A View from the Bridge (1997), i l'altre a la millor actriu en un musical pel seu paper al musical 9 to 5 (2009).
Després d'anys d'aparicions menors i sense acreditar en cinema i televisió, la gran oportunitat de Janney va arribar amb el paper de CJ Cregg en la sèrie de drama polític de l'NBC The West Wing (1999–2006), per la qual va rebre quatre premis Primetime Emmy. El 2014 va guanyar-ne el cinquè pel seu paper de Margaret Scully, una mestressa de casa reprimida sexualment a la sèrie dramàtica d'època de Showtime , Masters of Sex. Per la seva interpretació de Bonnie Plunkett, una addicta en recuperació a la comèdia Mom de la CBS (2013-2021), Janney va guanyar dos Emmy més.
El 2017, Janney va protagonitzar la comèdia negra Jo, Tonya de Craig Gillespie, basada en la vida de la patinadora artística Tonya Harding. El guionista Steven Rogers va escriure el paper de LaVona específicament per a Janney i es va negar a vendre el seu guió fins que Janney va ser seleccionada per a la pel·lícula. Janney consideraria el paper com una de les més desafiants de la seva carrera. Janney va guanyar nombrosos reconeixements per la seva actuació a la pel·lícula, com ara l'Oscar a la millor actriu secundària, el Globus d'Or, el Screen Actors Guild Award, el Critics' Choice Movie Award, l'Independent Spirit Award i el BAFTA a la millor actriu secundària. Janney també ha interpretat papers de personatges en diverses pel·lícules, com ara Primary Colors (1998), American Beauty (1999), Les hores (2002), Juno (2007), Hairspray (2007), The Help (2011), Spy (2015), Bad Education (2019) i L'escàndol (2019).

## Referències

* ↑ «Allison Janney Biography (1959–)» (en anglès). Biography.com. Arxivat de l'original el 2019-10-09. [Consulta: 9 setembre 2019].
* ↑ «A Life in Pictures: Allison Janney». BAFTA, 14-12-2017. Arxivat de l'original el 2019-09-09. [Consulta: 9 setembre 2019]. «I was born in Boston, Massachusetts and grew up in Cincinnati and Dayton, Ohio, with two brothers and a lot of animals.» Nota: fonts com Biography.com, TVGuide.com o IMDB citen Dayton com la seva localitat de naixement.
* ↑ «Allison Janney Biography». TV Guide. Arxivat de l'original el 2016-06-30. [Consulta: 8 setembre 2019].
* ↑ «How about that?» (en anglès). The Guardian, 26-01-2008. Arxivat de l'original el 2017-12-30. ISSN: 0261-3077 [Consulta: 4 març 2024].
* 1 2 Fierberg, Ruthie. «EMMYS 2017: Did You Know Paul Newman Got Allison Janney Her Acting Start?» (en anglès). Playbill, 16-08-2017. Arxivat de l'original el 2021-05-16. [Consulta: 4 març 2024].
* ↑ Brantley, Ben «Beyond Those Satin Innuendoes» (en anglès). The New York Times, 19-11-1996. Arxivat de l'original el 2022-02-03. ISSN: 0362-4331 [Consulta: 4 març 2024].
* ↑ Lee, Ashley. «Allison Janney, John Benjamin Hickey to Star in ‘Six Degrees of Separation’ on Broadway» (en anglès americà). The Hollywood Reporter, 18-10-2016. Arxivat de l'original el 2024-03-04. [Consulta: 4 març 2024].
* ↑ Friedman, Ann «Allison Janney: Her time is now – the unerring ascent of Hollywood's towering talent.». The Gentlewoman, 18-01-2018. Arxivat 2024-03-09 a Wayback Machine.
* ↑ Bullock, Maggie. «Allison Janney Just Keeps Getting Better». Elle, 14-01-2014. Arxivat de l'original el 2017-04-27. [Consulta: 6 juliol 2016].
* ↑ Sandberg, Bryn. «Emmys: ‘Masters of Sex’s' Allison Janney Wins Fifth Trophy» (en anglès americà). The Hollywood Reporter, 16-08-2014. Arxivat de l'original el 2024-03-04. [Consulta: 4 març 2024].
* ↑ Schneider, Michael. «Allison Janney’s 2021 Emmy Nom Makes Her Poised to Join Elite Club» (en anglès americà). Variety, 12-08-2021. Arxivat de l'original el 2024-03-04. [Consulta: 4 març 2024].
* ↑ Kroll, Justin. «Allison Janney to Play Tonya Harding’s Mother in ‘I, Tonya’ (EXCLUSIVE)» (en anglès americà). Variety, 15-12-2016. Arxivat de l'original el 2017-12-22. [Consulta: 4 març 2024].
* ↑ «Conversations with I, TONYA» (YouTube) (en anglès). SAG-AFTRA Foundation, 16-12-2017. Arxivat de l'original el 2023-05-14. [Consulta: 4 març 2024].
* ↑ Lopez, Ricardo. «Allison Janney on Oscar Win: 'I Did It All by Myself'» (en anglès). Variety, 05-03-2018. Arxivat de l'original el 2020-05-21. [Consulta: 4 març 2024].
* ↑ Chuba, Kirsten. «Allison Janney Thanks Tonya Harding During Golden Globes Win» (en anglès). Variety, 08-01-2018. Arxivat de l'original el 2023-04-22. [Consulta: 12 agost 2023].
* ↑ Parker, Heidi. «She worked with Margot Robbie. Who is she?» (en anglès). Daily Mail, 06-02-2024. Arxivat de l'original el 2024-03-04. [Consulta: 4 març 2024].

## Enllaços externs

* Fitxa al web dels Premis Emmy (anglès)